ការសម្ភាសរបស់អ្នកមីង ស្វាយ សុខំ

ក៖ អ្នកសម្ភាសឈ្មោះថា ជាង ស៊ីអ៊ាវ

ខ៖ អ្នកអោយគេសម្ភាសឈ្មោះថា ស្វាយ សុខំ៕

 ការសង្ខេបប្រវត្តិរបស់អ្នកមីង ស្វាយសុខំ

 អ្នកមីង ស្វាយ សុខំ មានអាយុ៥៨ឆ្នាំ នៅក្នុងឆ្នាំ២០១៨ មានភេទស្រី​ ទីលំនៅបច្ចុប្បន្ននៅ ភូមិទួល ឃុំមហាសាង ស្រុកភ្នំស្រួច ខេត្តកំពង់ស្ពឺ។

ក៖ ចឹងជាដំបូងខ្ញុំអរគុណមីងដែរបានអោយខ្ញុំសម្ភាសពីប្រវត្តិរបស់មីង ហើយការសម្ភាសទាំងអស់នេះត្រូវបានរៀបចំដោយសកលវិទ្យាល័យមួយដែរនៅអាមេរិចដែរមានឈ្មោះថាBYU ហើយដោយសារតែសកលវិទ្យាមានគោលបំណងចង់រក្សាពីប្រវត្តិឪពុកម្ដាយហ្នឹងដូនតាចឹងនៅពេលដែរខ្ញុំបានសម្ភាសមីង ហើយហ្នឹងខ្ញុំហ្នឹងដាក់ការសម្ភាសទាំងអស់នេះទៅក្នុងវេបសាយរបស់សាលាដែរមានឈ្មោះថា [www.cambodianoralhistories.byu.edu](http://www.cambodianoralhistories.byu.edu) ចឹងសំរាប់មីងយល់ព្រមដើម្បីអោយខ្ញុំដាក់ការសម្ភាសទាំងអស់ហ្នឹងទៅក្នុងវេបសាយរបស់សាលាដែរទេមីង?

ខ៖ ព្រមលោកគ្រូ។

ក៖ បាទមីង!បាទចឹងសំរាប់ខ្ញុំជាអ្នកសម្ភាសមីងខ្ញុំមានឈ្មោះថា ជាង ស៊ីអ៊ាវ ហើយថ្ងៃខែដែរ ខ្ញុំបានសម្ភាសមីងគឺនៅថ្ងៃទី២៦ខែ៤ ឆ្នាំ២០១៨ ហើយការសម្ភាសទាំងអស់ហ្នឹងធ្វើឡើងនៅភូមិទួល ឃុំមហាសាង.......?

ខ៖ ​ ឃុំមហាសាង ស្រុកភ្នំស្រួច។

ក៖ ស្រុកភ្នំស្រួច ខេត្តកំពង់ស្ពឺ?

ខ​៖ ហ្នឹងហើយ.......!

ក៖ ចុះសំរាប់មីងឈ្មោះពេញរបស់មីងឈ្មោះអីគេដែរមីង?

ខ៖ ឈ្មោះស្វាយ សុខំ។

ក៖ ចុះមីងមានឈ្មោះហៅក្រៅអត់មីង?

ខ៖ ហៅឈ្មោះពៅ។

ក៖ ចុះកាលពីក្មេងធ្លាប់មាននរណាគេហៅឈ្មោះមីងអីផ្សេងពីហ្នឹងទៀតអត់?

ខ៖ អត់ទេ.......!

ក៖ ចុះមានឈ្មោះតែមួយហ្នឹងទេណេះមីងណេះ?

ខ៖ ចា៎!មានតែមួយ។

ក៖ បាទមីងអាចលក់ទឹកកកសិនចឹងសំរាប់មីងគិតថាអើឆ្នាំហ្នឹងមីងអាយុប៉ុន្មានទៅមីង?

ខ៖ ខ្ញុំអាយុឥឡូវនេះហាប្រាំពីរ ហាប្រាំបីហើយ។

ក៖ អូ៎!អាយុច្រើនផង?

ខ៖ ច្រើនហើយហាប្រាំបី ហាប្រាំបួនដឹងហីឆ្នាំឆ្លូវ។

ក៖ ឆ្នាំឆ្លូវប៉ុន្តែ.......?

ខ៖ កើតឆ្នាំហុកសិបហេ៎ដូចហុកសិបចឹងឯង។

ក៖ ឆ្នាំមួយពាន់ប្រាំបួនរយហុកសិប?

ខ៖ ចា៎......!

ក៖ អូ៎!ចឹងសំរាប់ថ្ងៃខែមីងចាំទេមីងមានដឹងថាមីងកើតនៅថ្ងៃអី ខែអីទេ?

ខ៖ ខ្ញុំកើតខែប្រាំបួន។

ក៖ មីងកើតខែប្រាំបួន?

ខ៖ ចា៎.......!

ក៖ ចុះថ្ងៃទីមីងមានដឹងថាថ្ងៃអីទេមីង?

ខ៖ ថ្ងៃអង្គារិ៍.......!

ក៖ មីងអាយុហាសិបប្រាំបី?

ខ៖ ខហាប្រាំបីហើយខ្ញុំ។

ក៖ បាទមីង!បាទចុះសំរាប់មីងកើតនៅណាដែរមីង?

ខ៖ ខ្ញុំកើតនៅហ្នឹងម៉ង។

ក៖ នៅភូមិទួល ឃុំមហាសាងស្រុកអើ.......?

ខ៖ ភ្នំស្រួច.......!

ក៖ នៅស្រុកភ្នំស្រួចហ្នឹងម៉ងហោស?

ខ៖ ចា៎.......!

ក៖ ចុះសំរាប់មីងមានបងប្អូនចំនួនប៉ុន្មាននាក់ដែរមីង?

ខ៖ មានបីនាក់លោកគ្រូ។

ក៖ ចុះមីងជាកូនទីប៉ុន្មាននាក់មីង?

ខ៖ ខ្ញុំជាកូនទីបី។

ក៖ អូ៎បាទ!ចុះសំរាប់ដូចជាមីងមានស្រីប៉ុន្មានប្រុសប៉ុន្មានមីង?

ខ៖ ស្រីពីរបងស្រីខ្ញុំមិញមួយ ហើយបងប្រុសកណ្ដាល។

ក៖ មីងកូនពៅគេ?

ខ៖ ខ្ញុំពៅគេចា៎នឹងហើយចា៎.......។

ក៖ ចុះបងៗរបស់មីងឈ្មោះអីគេដែរមីង?

ខ៖ ឈ្មោះសា្វយសុទ្ធ ហើយស្វាយ សាម៉ន។

ក៖ អូ៎!បាទមីងអាចលក់នុំអោយចុះមីងមានចងចាំអនុស្សាវរីយ៍អីកាលមីងនៅក្មេងៗជាមួយបងប្អូនមីងទេ ធ្លាប់ធ្វើអីគេខ្លះជាមួយគា្នចឹងហាស?

ខ៖ ខ្ញុំនៅតូចៗខ្ញុំឃ្វាលគោជាមួយបងប្រុសខ្ញុំ។

ក៖ អូ៎ទៅស្រែ.......?

ខ៖ ឃ្វាលគោ.......!

ក៖ ទៅឃ្វាលគោ......!

ខ៖ ចា៎........!

ក៖ បាទមីង.......!

ខ៖ អ៊ុំទៅណាបាត់ហើយ។

ក៖ ចុះមីងគិតថាបងប្អូនរបស់មីងឥឡូវគាត់នៅណាដែរមីង?

ខ៖ នៅអីឃុំគិរីវ័ន្ត។

ក៖ ហ្នឹងបងប្រុសណេះមីងណេះ?

ខ៖ ចា៎........!

ក៖ ចុះ.......?

ខ៖ ភូមិគ្រាំងចេក ឃុំគិរីវ័ន្ត។

ក៖ ដល់ពេលអ៊ុំ.....?

ខ៖ ស្រុកភ្នំស្រួចដែល។

ក៖ ដល់ពេលបងស្រីមួយទៀតនៅហ្នឹង?

ខ៖ នៅនេះជាមួយគា្ន។

ក៖ ហើយមីងមីងនៅហ្នឹងដែរ?

ខ៖ ចា៎.......!

ក៖ អូ៎បាទមីង!ប៉ុន្តែដូចជាបងប្រុសរបស់មីងនៅគិរីវ័ន្តហ្នឹងគាត់ធ្វើអីគេមីង?

ខ៖ គាត់ធ្វើស្រែចំការដូចយើងដែរ។

ក៖ ដើម្បីចិញ្ចឹមជីវិតហ្នឹងចិញ្ចឹមក្រុមគ្រួសារគាត់?
ខ៖ ចា៎ៗ.......!

ក៖ អូ៎!បងស្រីមីងនៅនេះ?

ខ៖ នៅនេះ.......!

ក៖ គាត់ធ្វើអីគេដែរមីង?

ខ៖ គាត់ធ្វើស្រែចំការដូចតែខ្ញុំដែរហ្នឹង តែឥឡូវគាត់ពិការភ្នែកហ្នឹងបីឆ្នាំហើយ។

ក៖ អូ៎!ចឹងចុះសំរាប់មីងគិតថា ឪពុករបស់មីងគាត់ឈ្មោះអីគេដែរមីង?

ខ៖ ឈ្មោះគាត់ដាក់ដឹងថាត្រកូលគាត់ដាក់អីគេទេប៉ុនឈ្មោះមាស ឪពុកខ្ញុំឈ្មោះមាស។

ក៖ ចុះដូចជាគាត់ឥឡូវអាយុប៉ុន្មានមីងដឹងទេ?

ខ៖ អត់ដឹង........!

ក៖ ប៉ុន្តែគាត់កើតនៅណាមីង?

ខ៖ ឪពុកខ្ញុំកើតដឹងនៅណាបើប៉ុនស្រុកគាត់នៅហ្នឹង។

ក៖ អូ៎បាទ.......!

ខ៖ ចា៎!ខ្ញុំពៅគេហ្នឹងខ្ញុំអត់សូវដឹងទេ។

ក៖ ចុះសំរាប់ម្ដាយរបស់មីងគាត់ឈ្មោះអីគេមីង?

ខ៖ ឈ្មោះនៅ សុខនៅស្រុកឪរ៉ាល់ហោសលោកគ្រូនៅភូមិពាម។

ក៖ គាត់កើតនៅណុងហោស?

ខ៖ ចា៎.......!

ក៖ បាទ!មីងបាទចុះសំរាប់ដូចជាឪពុករបស់មីងគាត់ឥឡូវគាត់នៅរស់រឺមួយក៏គាត់.......?

ខ៖ អត់ទេ.......!

ក៖ គាត់ស្លាប់បាត់ហើយណេះ?

ខ៖ ឪពុកខ្ញុំស្លាប់ទាំងឪទាំងម៉ែអស់ហើយ។

ក៖ អូ៎!តែកាលគាត់នៅរស់គាត់ធ្វើអីគេសំរាប់ចិញ្ចឹមជីវិតហ្នឹងចិញ្ចឹមកូនចៅ ក្រុមគ្រួសារហាសមីង?

ខ៖ នៅធ្វើស្រែចំការដូចតែខ្ញុំដែរលោកគ្រូ។

ក៖ អូ៎!ប៉ុន្តែគាត់អត់មានធ្វើអីផ្សេងទៀតទេ?

ខ៖ អត់ទេ.......!

ក៖ អូ៎!ចុះម្ដាយរបស់មីងវិញ?

ខ៖ ដូចគា្នធ្វើស្រែចំការចឹងធម្មតា។

ក៖ អូ៎!បាទមីងបាទ ចុះសំរាប់អើដូចជាឪពុករបស់មីងគាត់ស្លូតរឺមួយក៏កាចមីង?

ខ៖ ឪពុកខ្ញុំអត់ដែរមានមាត់ធ្ងន់ផង តែបើម៉ែខ្ញុំគ្រាន់ខ្លះ។

ក៖ អូ៎បាទចឹងម្ដាយរបស់មីងគាត់រៀងកាច?

ខ៖ ចា៎.......!

ក៖ ប៉ុន្តែឪពុកម្ដាយរបស់មីងគាត់ធ្វើអីគេសំរាប់ចិញ្ចឹមកូនចៅ?

ខ៖ បើនិយាយទៅម៉ែខ្ញុំចេះតែស្ទូងដកច្រូតកាត់ហ្នឹង។

ក៖ ចឹង........!

ខ៖ អត់ដែរឃើញរកអីខុសពីហ្នឹង។

ក៖ ចឹងឪពុកម្ដាយមីងធ្វើការងារដូចតែគា្ន?

ខ៖ ចា៎........!

ក៖ អូ៎បាទមីងបាទ!ចុះសម្រាប់មីងចងចាំថាកាលឪពុកម្ដាយរបស់មីងគាត់នៅរស់ហាស កាលមីងនៅក្មេងៗមួយគាត់មីងធ្លាប់ធ្វើអីគេខ្លះជាមួយគាត់អត់មីង?

ខ៖ អត់មានឃើញតែអើយខែប្រាំងរើសចឹងទៅ រឺមួយខែដើមឆ្នាំចឹងទៅឪពុកខ្ញុំគាស់ដីចំការចឹងទៅ យូរៗហែកជាស្រែចឹងទៅណាស់លោកគ្រូ។

ក៖ អូ៎!ប៉ុន្តែមីងទៅធ្វើស្រែចំការជាមួយឪពុកម្ដាយមីងដែរ?

ខ៖ ចា៎ៗ.......!

ក៖ ប៉ុន្តែធ្លាប់ទៅលក្ខណៈទៅជា......?

ខ៖ ទៅលេង.......!

ក៖ ស្ទូង.......!

ខ៖ ចា៎!អត់ចេះស្ទូងទេជំនាន់ហ្នឹងចិតពីរហ្នឹងដប់ដប់ឆ្នាំ។

ក៖ ទៅដើរលេង ទៅស្ទូចត្រីនាំគា្នទៅដែរមីង......?

ខ៖ ចា៎.......!

ក៖ ចាប់ត្រី ចាប់ក្ដាមអីដែរតើហី?

ខ៖ ចាប់ត្រីចាប់ក្ដាមអីដែរ ដើរដាក់ប្រកៃដាក់ម៉ងជាមួយបងប្រុសអីដែល។

ក៖ បាទមីងបាទ.......!

ខ៖ ប៉ុនខ្ញុំចេះតិចទៅឈរមើលអត់ចេះដាក់ ចេះធ្វើអីទាំងអស់។

ក៖ អូ៎បាទមីង!ចុះឪពុករបស់មីងគាត់មានធ្លាប់ប្រាប់ពីប្រវត្តិកាលគាត់នៅក្មេងប្រាប់ទៅមីងទេ?

ខ៖ អត់ទេ.......!

ក៖ អត់ដែរទេណេះមីងណេះ?

ខ៖ អត់.......!

ក៖ ចុះម្ដាយរបស់មីងវិញ?

ខ៖ ម្ដាយខ្ញុំក៏អត់។

ក​៖ អត់ដែរដូចគា្នណេះមីងណេះ?

ខ៖ ចា៎........!

ក៖ ចុះអើយាយតាខាងឪពុកមីងស្គាល់ឈ្មោះគាត់ទេ?

ខ៖ អត់.......!

ក៖ គាត់កើតនៅណាក៏អត់ដឹងដែរ?

ខ៖ អត់ព្រោះយាយតាស្លាប់ឪពុកខ្ញុំនិយាយប្រាប់ថាឪពុកខ្ញុំអូ៎ម្ដាយខ្ញុំគាត់ស្លាប់ តាំងពីម្ដាយគាត់នៅក្មេងណោះដែរ។

ក៖ អូ៎!ចុះយាយតាខាងឪពុកវិញមីស្គាល់ឈ្មោះ?

ខ៖ ខាងឪពុកក៏ចឹង។

ក៖ មីងអត់ឈ្មោះស្គាល់ដែរ?

ខ៖ អត់ទាំងអស់។

ក៖ អូ៎!ដោយសារមីងកើតអត់ទាន់មែនមីងនៅតូចពេកមែនមីង?

ខ៖ ចា៎!ខ្ញុំកើតអត់ទាន់ផងបើឪពុកខ្ញុំគាត់កើតមកហើយ ឪពុកគាត់ស្លាប់តាំងពីគាត់នៅតូចៗដែរ។

ក៖ អូ៎!បាទមីងបាទចុះសំរាប់ដូចជាមីងមករស់នៅហ្នឹងយូរនៅមីង?

ខ៖ ខ្ញុំរស់យូរហើយតាំងពីចិតប្រាំបួនលោកគ្រូ។

ក៖ អូ៎!បាទមីងបាទអូ៎ចឹងមានន័យថាមីងមកនៅហ្នឹងតាំងពីចិតប្រាំបួន?

ខ៖ ចា៎.......!

ក៖ ចឹងវាអស់សាមសិបប្រាំបួនឆ្នាំ?

ខ៖ ចា៎.......!

ក៖ ចុះមីងគិតថាមីងមានបងប្អូនកូនចៅកូនក្មួយណាទៅរស់នៅក្រៅប្រទេសទេ?

ខ៖ អត់.......!

ក៖ ដូចថាទៅធ្វើការនៅថៃ វៀតណាមអីចឹងហាស?

ខ៖ អត់ៗ.......!

ក៖ អត់មានទេហោសមានតែនៅស្រុកខ្មែរទេណេះ?

ខ៖ តែនៅស្រុកខ្មែរ។

ក៖ អូ៎បាទមីង ចុះស្វាមីរបស់មីងឈ្មោះអីគេដែរមីង?

ខ៖ ឈ្មោះសៀក ថន។

ក៖ ប៉ុន្តែឥឡូវគាត់នៅជាមួយមីង?

ខ៖ ស្លាប់.......។

ក៖ អូ៎!គាត់ស្លាប់ដែរហោសមីង?

ខ៖ ចា៎!ស្លាប់តាំងកូនខ្ញុំអាប្រុសហ្នឹងអាបងគេអាយុដប់ឆ្នាំ។

ក៖ ប៉ុន្តែមីងមានកូនប៉ុន្មាននាក់ដែរទៅមីង?

ខ៖ ខ្ញុំកូនពីរសុទ្ធតែប្រុស។

ក៖ ប៉ុន្តែគាត់មានគ្រួសារអស់ហើយ?

ខ៖ អត់.......!

ក៖ អត់ទាន់មានទាំងពីរ?

ខ៖ អត់ទាន់មានទេអាមួយអាយុម៉្ភៃជាងហើយឆ្នាំកុល។

ក៖ អូ៎.......!

ខ៖ ម៉្ភៃជាងហើយ.......!

ក៖ ប៉ុន្តែ........?

ខ៖ វាមិនព្រមយក។

ក៖ ប៉ុន្តែកូនមីងអើគាត់នៅណាទៅមីង?

ខ៖ ឥឡូវនៅហ្នឹងអាមួយនៅធ្វើគា្នដើរធ្វើសំណង់ធ្វើអីចឹងទៅលោកគ្រូ។

ក៖ អូ៎.......!

ខ៖ អាធំទៅធ្វើសំណង់ធ្វើអី អាតូចហ្នឹងបានការនៅបរវិតនោះ។

ក៖ អូ៎បាទ.......!

ខ៖ លាងឡានអោយគេ។

ក៖ បាទមីងបាទ!ចុះសំរាប់មីងគិតថាអើចឹងមីងនៅតែម្នាក់ឯងទេនៅហ្នឹង?

ខ៖ ចា៎ខ្ញុំនៅម្នាក់ឯង។

ក៖ អូ៎!ចុះមីងគិតថាអើដូចជាស្វាមីរបស់មីងឈ្មោះអីគេមិញមីង?

ខ៖ សៀក ថន.......!

ក៖ សៀក ថន ចុះមីងមានចងចាំថាមីងរៀនអាពាហ៍ពិពាហ៍ជាមួយពូនៅថ្ងៃខែឆ្នាំណាមីងចាំទេ។

ខ៖ អត់អត់.......!

ក៖ អត់ចាំទេណេះមីងណេះ?

ខ៖ អត់អត់ចាំ.......!

ក៖ ប៉ុន្តែកូនបងរបស់មីងគាត់អាយុប៉ុន្មានឥឡូវ?

ខ៖ កូនបងអាយុឆ្នាំកុរម៉្ភៃបីហើយ។

ក៖ ហ្នឹងកូនបង........?

ខ៖ ចា៎.......!

ក៖ ចឹងមានន័យថាមីងការអស់សែអើម៉្ភៃឆ្នាំជាងហើយណេះមីងណេះ?

ខ៖ ចា៎អេ៎!អត់ទេខ្ញុំអាយុការយូរដែរកូនប៉ុន្តែគ្រាន់ខ្ញុំ........!

ក៖ អត់មាន........!

ខ៖ អត់ទាន់មានកូនចា៎........!

ក៖ អូ៎........!

ខ៖ ប្ដីខ្ញុំគាត់ជាប់ធ្វើទាហ៊ាន។

ក៖ អូ៎ចឹងហោសមីងហោស?

ខ៖ ចា៎........!

ក៖ ចុះមីងគិតថាអើ.......?

ខ៖ ជិតព្រំដែននៅណោះ។

ក៖ បាទមីង.......!

ខ៖ ទើគាត់បានមកនៅសាលាស្រុកយើងនេះបានគាត់នេះឯង។

ក៖ បាទមីងបាទ........!

ខ៖ ធ្វើទាហ៊ាននៅសាលាស្រុកហ្នឹងអាហ្នឹងបានបានដូចថាគាត់ទៅមួយខែរឺកន្លះខែអីចឹងទៅបានបានគាត់មកផ្ទះ ម្ដងមួយយាមចឹងមួយថ្ងៃ។

ក៖ បាទមីង.......!

ខ៖ ទៅពីរថ្ងៃគ្រាន់បានទៅជួយភ្ជួរអីចឹងទៅ។

ក៖ បាទមីងបាទ.......!

ខ៖ បើវឹកនៅព្រំដែនដាច់ប៉ាត់អត់ដែរស្គាល់មុខប្ដីម៉េចមុខប្រពន្ធម៉េច។

ក៖ អើសំរាប់ដូចជានៅពេលមីងរៀបអាពាហ៍ពិពាហ៍ជាមួយពូហ្នឹង ដូចជាមីងជាអ្នករៀបចំដោយខ្លួនឯងរឺក៏ឪពុកម្ដាយជាអ្នករៀបចំអោយមីង?

ខ៖ ឪពុកម្ដាយខ្ញុំជាអ្នករៀបចំអោយ។

ក៖ អូ៎!បាទមីងបាទ ចុះដូចជាពេលណុងមានជាជំនូនជូនមីងទេពេលដែរប្ដីរបស់មីងចូលស្ដីដណ្ដឹងមីងហាស?

ខ៖ មានតើលោកគ្រូប៉ុនពីជំនាន់ណុងវាមានហ្វីលថតអីដែរណាអត់ទេណា។

ក៖ អូ៎........!

ខ៖ អត់មានថតមានថាំងអីទេ។

ក៖ ប៉ុន្តែកាលពីជំនាន់ណុងគេលក្ខណៈជាជូនជាលុយរឺមួយក៏ជូនជារបស់របរមីង?

ខ៖ ពីជំនាន់ណុងជូនជាមាសទេ។

ក៖ បាទមីង.......!

ខ៖ ចា៎!បានមួយជីពីរជីបានពេលផង។

ក៖ ចុះសំរាប់មីងគិតថាអើមីងធ្លាប់បានរៀនភាសាខ្មែរទេមីង?

ខ៖ ខ្ញុំរៀនភាសាខ្មែរហ្នឹងរៀនតាំងពីសម័យលុនណុលហោសលោកគ្រូអើយរៀនបានថ្នាក់ទីពីរ។

ក៖ អូ៎បាទមីង ចុះសំរាប់មីងគិតថាមីងរៀនរៀននៅសាលាណាមីង?

ខ៖ សាលាត្រពាំងអំពិល។

ក៖ សាលាត្រពាំងអំពិលហោមីង?

ខ៖ ចា៎!ដល់ដល់ចិតពីហ្នឹងខ្មែរក្រហមកៀទៅនៅឯចេកចានហោស។

ក៖ អូ៎........!

ខ៖ នៅណុងគេហៅគង់ពិសីមិនដឹងអីមិនដឹងលោកគ្រូខ្ញុំអត់ដឹ.ង

ក៖ បាទ!មីងបាទចុះមីងគិតថាអើកាលមីងរៀនមីងធ្លាប់មានមិត្តភក្តិដែរស្និទ្ធិស្នាល ធំធាត់មកជាមួយគា្នអត់មីង?

ខ៖ ហ្នឹងមានមានក្មួយខ្ញុំម៉ងដែរស្រលាញ់គា្នទៅរៀនទៅណាទៅកន្លែងណាក៏ពីរនាក់ហ្នឹងប្រុស តែក្មួយខ្ញុំហ្នឹងបាត់ពីសម័ប៉ុលពតបាត់ហើយ។

ក៖ បាទមីងបាទចុះ.......?

ខ៖ ជំនាន់ណុងវាធ្វើទាហ៊ានអាពតណាស់លោកគ្រូ។

ក៖ បាទមីង........!

ខ៖ ហ្នឹងហើយ........!

ក៖ ប៉ុន្តែមីងធ្លាប់មានអនុស្សាវរីយ៍អីជាមួយពួកគាត់ដែរទេមីងថាធ្លាប់ធ្វើអីគេខ្លះជាមួយគាត់?

ខ៖ អត់ទេមានតែមកពីរៀនមកទៅឃ្វាលគោមីងក្មួយចឹងទៅ។

ក៖ អូ៎ចឹងណេះមីង.......?

ខ៖​ ចា៎!មកពីរៀនចឹងទៅទៅបាយហើយចឹងពីរនាក់មីងក្មួយហ្នឹងទៅឃ្វាលគោអត់មានរឿងអីផង ទៅៗទៅដល់ព្រៃភ្នំហ្នឹងទៅ។

ក៖ បាទ........!

ខ៖ ពេលយន្តហោះទំលាក់ចឹងទៅនាំគា្នមីងក្មួយ។

ក៖ រត់........?

ខ៖ រត់ឡើងភ្នំចា៎.......!

ខ៖ រត់ឡើងភ្នំលើភ្នំយន្តហោះអត់ទំលាក់បានទេ បើយើងនៅរាបដឹងយន្តហោះត្រូវគ្រាប់គេហើយ។

ក៖ បាទ!មីងបាទត្រូវ ចុះមីងគិតថាអើដូចជាមីងមានចេះភាសាអីក្រៅពីភាសាខ្មែរទេអត់ចឹង?

ខ៖ អត់អីតិចមានតែភាសាខ្មែរ។

ក៖ ដែរមីងចេះណោះ?

ខ៖ អត់ទេហាសចេះស្អីហាស។

ក៖ អូ៎!អត់ចេះ ចុះមីងគិតថាអើកាលពីក្មេងរហូតដល់ពេលនេះមីងធ្លាប់ធ្វើការងារអីគេខ្លះ នៅក្នុងជីវិតរបស់មីង?

ខ៖ អត់ទេខ្ញុំអត់ធ្លាប់។

ក៖ ចុះមីងគិតថាមីងដូចជាធ្លាប់ធ្វើស្រែធ្វើអីកាលពីនៅក្មេងចឹងហាស?

ខ៖ អូ៎!ហ្នឹងធ្លាប់តែធ្វើស្រែចឹងរហូតដែរហ្នឹងកូន។

ក៖ អូ៎.......!

ខ៖ ធ្វើអីទៀតអត់ទេ។

ក៖ បាទមីងបាទចុះមីងគិតថាអើដូចជាជីវិតរបស់មីងមានការផ្លាស់ប្ដូរអីគេខ្លះដែរមីង?

ខ៖ អើអត់មានការផ្លាស់ប្ដូរអីទេកូនមើលទៅ។

ក៖ អូ៎!ចុះមីងគិតថាអើមីងមានធ្លាប់លក់ដូរលក់អីទេមីង?

ខ៖ ខ្ញុំបើនិយាយទៅនិយាយពីលក់ដូរតាំងពីអាយុដប់ពីរឆ្នាំហោសកូន។

ក៖ បាទមីងបាទ.......!

ខ៖ អាយុដប់ឆ្នាំហ្នឹងខ្ញុំទៅនៅស្រុកគេហើយអត់ដូចថាអត់មានអីហូបចឹងឪពុកខ្ញុំហ្នឹងទៅធ្វើចន្លុះ លោកគ្រូអត់ស្គាល់ទេចន្លុះ។

ក៖ ខ្ញុំអត់សូវស្គាល់ដែរមីង មីងមានគេមករកអី។

ខ៖ ចា៎.......!

ក៖ អើមីងគិតថាអើជីវិតរបស់មីងមានការផ្លាស់ប្ដូរអីគេមីងតាំងពីក្មេងរហូតដល់ពេលនេះហាស?

ខ៖ អើដូចជាអត់មានផ្លាស់អីទេលោកគ្រូ។

ក៖ អើមីង........?

ខ៖ ដូចថាធ្វើស្រែទៅ។

ក៖ មីងគិតថាពីក្មេងមីងមានដូចជាមានការផ្លាស់ប្ដូរអីឥឡូវដល់ឥឡូវហ្នឹងមានការផ្លាស់ប្ដូរអីចឹងហាស?

ខ៖ ដូចអត់មានផ្លាស់ប្ដូរអីផងកូន។

ក៖ អូ៎!ចឹងហោសមីងចុះមីងគិតថាទាំងសុខភាពទាំងជីវភាពម៉េចដែរឥឡូវហ្នឹង?

ខ៖ អើសុខភាពជីវភាពហ្នឹងដូចជាហូបចុកអីធម្មតា តែសុខភាពអត់សូវស្រួលទេ។

ក៖ ចឹង........!

ខ៖ អត់សូវដូចពីមុនទេ។

ក៖ អូ៎!បាទមីងបាទ ចុះសំរាប់មីងគិតថាម្ហូបអីដែរមីងចូលចិត្តពិសារដែរមីង?

ខ៖ ខ្ញុំហី.........?

ក៖ បាទមីងបាទ........!

ខ៖ ខ្ញុំខុសគេច្រើនណាស់ខ្ញុំត្រូវការតែក្រៀមក្រស់ទេ។

ក៖ អូ៎!មីងចូលចិត្តហូបក្រៀមក្រស់ណេះមីងណេះ?

ខ៖ ចា៎!ហូបមិនអីទេ។

ក៖ ចុះដូចលក្ខណៈថាម្ហូប ស្ងោរ ចៀន ឆា មីងចូលចិត្តអីទេ?

ខ៖ អត់សូវអត់ម៉ងអត់តែបើមានក៏ហូបទៅតែបើអត់ក៏អត់ទៅ។

ក៖ ប៉ុន្តែអ្វីដែរចូលចិត្តម៉ងដូចក្រៀមក្រស់ដូចត្រីអាំងអីចឹង?

ខ៖ ត្រីអាំងទៅ អើត្រីងៀតក្រៀមៗហ្នឹងទៅហូបដឹងឆ្ងាញ់សាច់ជ្រូកអីក៏ដោយ។

ក៖ អោយតែប្រឡាក់អី......?

ខ៖ អោយតែប្រឡាក់អីចៀនទៅក៏ហូប។

ក៖ អូ៎បាទមីងបាទ........!

ខ៖ តែបើឆារឺស្ងោរអីអត់ទេ។

ក៖ អត់សូវចូលចិត្ត?

ខ៖ អត់ចូលិចិត្ត........!

ក៖ ចុះមីងគិតថាអើដូចជាកាលពីក្មេងមីងធ្លាប់លេងល្បែងប្រជាប្រិយ៍អីទេមីងជាមួយ មិត្តភក្តិអីចឹងហាស?

ខ៖ អូ៎!ខ្ញុំលេងតែបើនៅក្រមុំឡើយខ្ញុំលេងតែបោះអង្គុញ ចោលឈូងហ្នឹងហាសលោកគ្រូ។

ក៖ អូ៎បាទមីងបាទ........!

ខ៖ តាមវត្តប្រពៃណីខ្មែរក្មេងឥឡូវអត់ឃើញលេងហ្នឹងផង។

ក៖ ប៉ុន្តែភាគច្រើនគេទៅលេងនៅណាមីង?

ខ៖ លេងនៅក្នុងភូមិហ្នឹង។

ក៖ មែនទៅលេងនៅវត្តណាហីមីង?

ខ៖ អត់ទេលេងនៅក្នុងភូមិហ្នឹងសប្បាយណាស់លោកគ្រូអើយជិតចូលឆ្នាំលេងទាល់ៗព្រឹក។

ក៖ ប៉ុន្តែក្មេងឥឡូវអត់.......?

ខ៖ អត់.........!

ក៖ ឃើញលេង........?

ខ៖ បោះអង្គុញវិញឃើញទើៗថ្ងៃល្ងាចហើយដងទឹកហើយស្ទឹងណាស់លោកគ្រូ។

ក៖ ដងទឹកយកមកស្រោចគា្ន?

ខ៖ អត់ទេដងយកមកហូប។

ក៖ អូ៎ចឹងហោស........?

ខ៖ អូ៎!រែកទឹកស្ទឹងណោះលោកគ្រូអើយ។

ក៖ អូ៎បាទមីងបាទ.......!

ខ៖ មួយព្រឹកហ្នឹងពីរអង្រែកគ្រាន់តែឈប់លេងទៅរែកតាំងពីដូចថាម៉ោងបួនចឹងនាំគ្នាទៅហើយ។

ក៖ ទៅច្រើនគា្នទៅ?

ខ៖ ទាំងប្រុសទាំងស្រីទៅចា៎ចុះរែកទាំងអស់គា្ន។

ក៖ អូ៎បាទមីង.......!

ខ៖ អង្រែកមួយៗម្នាក់ហ្នឹងតែពីរអង្រែកនាំគា្នដេកដេកមួយកន្ទុះដាំបាយស៊ីហើយលេងទៀតទៅ ទាល់ល្ងាចបាត់ទៀត។

ក៖ អូ៎!បាទមីងចុះមីងគិតថាមីងចេះច្រៀងទេមីង?

ខ៖ អត់ទេហាសចេះស្អីអត់ចេះអីបន្តិច។

ក៖ អូ៎.........!

ខ៖ បានទេលេងទៅ......!

ក៖ ចុះមីងចូលចិត្តស្ដាប់បទចំរៀងអត់?

ខ៖ ខ្ញុំហោស........?

ក៖ បាទ.........!

ខ៖ ខ្ញុំបទចំរៀងដឹងគេច្រៀងពិរោះមិនពិរោះខ្ញុំមិនដឹងទេ។

ក៖ ប៉ុន្តែសព្វថ្ងៃមីងចូលចិត្តស្ដាប់អីគេ ចូលចិត្តមើលចូលចិត្តស្ដាប់អីគេទៅ?

ខ៖ ខ្ញុំ........!

ក៖ ស្ដាប់ធ៌មស្ដាប់អីហោស?

ខ៖ ស្ដាប់បើនិយាយទៅវាវ័យក្មេងហ្នឹងចង់ស្ដាប់ចំរៀងឥឡូវហ្នឹងអត់ទេ។

ក៖ ឥឡូវហ្នឹង........?
ខ៖ ឥឡូវហ្នឹងអត់ទេ.......។

ក៖ អីក៏អត់សូវចង់ស្ដាប់ដែរណេះ?

ខ៖ អត់ទេស្ដាប់លោកទេសទៅលោកអីទៅយើងវ័យនេះទៅហើយ។

ក៖ អូ៎!បាទមីងបាទ ចុះមីងគិតថាអើនរណាមាននរណាម្នាក់នៅក្នុងក្រុមគ្រួសារមីងចេះលេងឧបករណ៍ ភ្លេងទេមីង?

ខ៖ អត់.......!

ក៖ អត់ទេណមីង........?

ខ៖ បានអាប្រុសមួយគេចេះច្រៀងទៅបើសាលាគេចេះច្រៀង។

ក៖ អូ៎បាទមីង.........!

ខ៖ តែបើអាប្អូនអត់ទេអត់ចេះអីបន្តិចអត់ទេ។

ក៖ បាទ!មីងបាទចុះមីងគិតថាអើផ្ទះរបស់មីងមានលក្ខណៈបែបណាមីង តាំងពីក្មេងរហូតមកដល់ពេលនេះហាសមីង?

ខ៖ អត់ទេកូនអត់មានម៉េចទេមានតែធម្មតាៗចឹងរហូតទេ។

ក៖ អូ៎.......!

ខ៖ តាំងពីក្មេងក៏ចឹងដល់ឥឡូវហ្នឹងក៏ចឹង។

ក៖ បាទមីងបាទ!ចុះមីងគិតថាកាលពីក្មេងផ្ទះរបៀបម៉េចផ្ទះឈើ រឺក៏ផ្ទះថ្មហើយដល់ឥឡូវហ្នឹងផ្ទះរបៀបម៉េច?

ខ៖ ផ្ទះឈើចឹងដែរ........!

ក៖ អូ៎!ពីក្មេងប៉ុន្តែពីក្មេងផ្ទះតូចរឺមួយក៏ផ្ទះធំមីង?

ខ៖ ផ្ទះពីមុនយើងផ្ទះពិតណាស់លោកគ្រូផ្ទះពុកចឹងដែរ។

ក៖ ប៉ុន្តែដល់ពេលឥឡូវ?

ខ៖ ឥឡូវបានទេខ្ញុំវាផ្ទះខ្ពស់មែនតែខ្ពស់សម័យឆ្នាំចិតប្រាំបួនហាសលោកគ្រូ។

ក៖ អូ៎បាទមីងបាទ.......!

ខ៖ វាមិនបានសម័យឡើយហ្នឹងទេ។

ក៖ បាទ!ចុះដូចជានរណាគេជាអ្នកសាងសងផ្ទះរបស់មីងដែរឥឡូវមីង?

ខ៖ អើអាសាងឥឡូវហ្នឹងហាស។

ក៖ បាទ!នរណាជាអ្នកធ្វើវា?

ខ៖ ជាង.......!

ក៖ អូ៎!ជាងហោសមីង ចុះប្ដីរបស់មីងកាលពីមុខគាត់ចេះធ្វើផ្ទះទេ?

ខ៖ អត់អត់ចេះទេគាត់ជួលគេដែរ។

ក៖ ប៉ុន្តែក្រុមគ្រួសារមីងមីងឪពុកម្ដាយមីងនឹងក៏អត់ចេះដែរ?

ខ៖ អត់ទេ.......!

ក៖ អូ៎ចុះ.........?

ខ៖ ឪពុកម្ដាយហោសឪពុកខ្ញុំគាត់ចេះធ្វើនង្គ័ល រនាស់យើងដែរគាត់ចេះ។

ក៖ អូ៎!គាត់ចេះធ្វើតែនង័្គលរនាស់?

ខ៖ ចា៎.......!

ក៖ ប៉ុន្តែមីងគិតថាមីងមានជំនាញអីដែរមីងគិតថាជាជំនាញដែរមីងចេះធ្វើម៉ងហាស?

ខ៖ លោកគ្រូខ្ញុំចេះស្ទាត់មែនទែន ដកស្ទូងខ្ញុំអ្នកស្រែមែនប៉ុន្តែខ្ញុំអត់ពូកែ។

ក៖ អូ៎........!

ខ៖ អត់ម៉ង.......!

ក៖ បាទមីង.......!

ខ៖ ខ្ញុំបើពូកែជាងគេគេភ្ជួររាស់គោនង្គ័លហ្នឹងខ្ញុំពូកែម៉ង។

ក៖ អូ៎បាទមីងបាទ.......!

ខ៖ អោយមនុស្សប្រុសណាមកប្រណាំងជាមួយខ្ញុំក៏ខ្ញុំអត់ចាញ់ដែរ។

ក៖ បាទមីង........!

ខ៖ ប៉ុន្តែបើអោយដកស្ទូងខ្ញុំចាញ់គេខ្ញុំអត់ស្ទាត់ទេ។

ក៖ ចឹងមានន័យថាមីងពូកែភ្ជួររាស់?

ខ៖ ចា៎!ខ្ញុំកើតមកឪពុកខ្ញុំឈឺរហូតខ្ញុំហ្នឹងធម្មតាយើងបងប្រុសគេមានប្រពន្ធទៅយើងមានណាអ្នកធ្វើ។

ក៖ បាទមីង.......!

ខ៖ ទាល់តែខ្លួនយើងអ្នកធ្វើ។

ក៖ បាទមីងបាទ.......!

ខ៖ ឪពុកហ្នឹងគាត់អ្នកធ្វើនង្គ័លរនាស់អីខ្ញុំអ្នកភ្ជួររាស់ចឹងម៉ង។

ក៖ បាទមីងត្រូវមីង ចុះមីងគិតថាអើឪពុកម្ដាយរបស់មីងធ្លាប់បង្រៀនពីជំនាញអីទៅមីងទេ?

ខ៖ អត់ទេមានតែរឿងធ្វើស្រែហ្នឹងទេឪពុកខ្ញុំធ្លាក់ទឹកភ្លៀងដឹងកូនអើយដួលនៅស្រែហ្នឹងដឹងមានអីអត់ផង។

ក៖ បាទ!មីងបាទចុះមីងគិតថាមីងអាចប្រាប់ខ្ញុំពីពេលលំបាកនៅពេលណា តាំងពីក្មេងរហូតមកដល់ពេលនេះហាសមីង?

ខ៖ អើ........!

ក៖ ពេលដែរមីងលំបាកជាងគេហាសពេលណាទៅ?

ខ៖ ដឹងអីលោកគ្រូខ្ញុំអត់ដែរពិបាកជាងគេផង។

ក៖ ចុះមីងគិតថាអើជំនាន់លុនណុលមីងគិតថាមីងធ្លាប់មានការលំបាកអីគេទេ?

ខ៖ ពិបាកតែបើនិយាយទៅជំនាន់លុនណុលហើយហ្នឹងអាហ្នឹងវាពិបាកមែន ពិបាកចុះយើងរត់ពីនេះទៅអត់អង្ករច្រកអង្ករអីចឹងណាស់លោកគ្រូ។

ក៖ បាទមីងបាទ.......!

ខ៖ ខ្មែរក្រហមពួកគេគេមានអោយអង្ករយើងហូបគ្រប់គ្រាន់ចឹងយើងចេះដើរច្នៃដូចថាបងខ្ញុំ ដាំបន្លែចឹងទៅខ្ញុំអ្នកទួលដើរលក់ទៅ ដើរដូរជាអង្ករហូបអីចឹងទៅ។

ក៖ បាទមីងបាទ ចុះមីងគិតថានៅជំនាន់ប៉ុលពតវិញមីងធ្លាប់ជួបការលំបាកអីគេទេមីង?

ខ៖ ខ្ញុំជំនាន់ប៉ុលពតអាហ្នឹងវាចប់និយាយហើយកន្លែងពិបាកហ្នឹងដែរ.......។

ក៖ ហ្នឹងពិបាកជាងគេហើយហោសមីង?

ខ៖ ហ្នឹងហើយអាហ្នឹងរកនិយាយអត់ត្រូវម៉ងអាហ្នឹង។

ក៖ ប៉ុន្តែពេលណុងគេអោយមីងទៅណាទៅមីង?

ខ៖ បើខែវស្សាមកស្ទូងទៅទាល់ម៉ោងប្រាំបួនយប់បានបាយហូប។

ក៖ អូ៎!ពីព្រឹកទៅរហូត?

ខ៖ ពីព្រឹកពីព្រឹកទៅម៉ោងមួយម៉ោងពីរបានហូបបាយ ហើយយើងងើបតាំងម៉ោងបីម៉ោងមួយ ម៉ោងបីម៉ោងបួនហ្នឹងយើងងើបទៅដកហើយទៅទល់គា្នម៉ោងមួយយប់អីនោះ អូសម៉ោងមួយថ្ងៃត្រង់អីហ្នឹងបានបានបាយហូប។

ក៖ បាទមីងបាទ.......!

ខ៖ ហូបបាយមួយសន្ទុះចឹងបានគេអោយសំរាកមួយសន្ទុះចឹងហើយទៅទាល់ចូលការងារវិញ ហើយទាល់គា្នម៉ោងប្រាំបួនយប់ហោសលោកគ្រូ។

ក៖ បាទ!មីងបាទចុះមីងគិតថាពេលហ្នឹងមីងនៅណាទៅ?

ខ៖ ខ្ញុំនៅឃុំមហាសាងដែរប៉ុន្តែខ្ញុំនៅខាងត្បូងថ្នល់ហោស។

ក៖ អូ៎!បាទប៉ុន្តែពេលណុងមីងបែកពីបងប្អូនទាំងអស់ហើយណោះ?

ខ​៖ បងស្រីខ្ញុំអីហ្នឹងគាត់នៅឯទន្លេហោស។

ក៖ អូ៎!ចុះបងប្រុស?

ខ៖ បងប្រុសខ្ញុំគាត់នៅខាងជាងដែក។

ក៖ ប៉ុន្តែដូចជាពួកគាត់ធ្វើអីៗផ្សេងពីហ្នឹងដែរទៅ?

ខ៖ ឪពុកខ្ញុំគាត់ខាងភ្ជួររាស់ដែរហ្នឹង។

ក៖ ប៉ុន្តែបងប្អូនរបស់មីងគេអោយធ្វើអីដែរទៅចឹង?

ខ៖ បងស្រីនៅកងចល័តមិនដឹងថាគេអោយអីគេនៅណុងស្រែភ្លឺដូចជាខ្ញុំដែរ។

ក៖ អូ៎!ប៉ុន្តែបងប្រុសវិញ?

ខ៖ បងប្រុសធ្វើជាងដែក។

ក៖ អូ៎!ជាងដែកណោះមីង?

ខ៖ ចា៎.......!

ក៖ ចុះមីងគិតថាដូចជានៅពេលដែរមីងនៅជំនាន់ប៉ុលពតដូចជារបបអាហារដូចជាអីចឹង មានផលវិបាកអីសំរាប់យើងអត់មីង?

ខ៖ អើអាហ្នឹងនិយាយលែងចេញវិញហើយ។

ក៖ ពិបាកខ្លាំងម៉ងហោសមីង?

ខ៖ អាហ្នឹងអាហ្នឹងឈប់និយាយចេញម៉ង។

ក៖ អូ៎!និយាយលែងចេញហើយ?

ខ៖ ចា៎!ដូចដឹងស្រាប់ហើយបបរចែកគា្ន។

ក៖ អូ៎!បាទមីងចុះមីងគិតថារហូតទាល់តែដាច់ប៉ុលពតមានលំបាកអីទៀតអត់ ដោយសារកាលជំនាន់ណុងគេអត់ទាន់ចាយលុយទេមែនអត់មីង?

ខ៖ ចា៎.......!

ក៖ ចឹងពេលហ្នឹងពិបាកអីទៅ?

ខ៖ តែខ្ញុំពីចិតប្រាំបួនហ្នឹងក៏បងខ្ញុំបងគាត់ដាំបន្លែទៅ ហើយហ្នឹងគាត់ត្បាញជាអំបោះចឹងទៅជាអីទៅ ទៅយកដូរអង្ករជាមួយវៀតណាមទៅជាមួយខ្មែរយើងទៅអោយតែបងប្អូនណាគេដូរយកមកហូប ដូចអត់អត់ពិបាកមែនតែពិបាកវាមិនដូចសម័យសង្គមប៉ុលពតមានបានហូបហើយយើងអត់បានហូបទៀតណាលោកគ្រូ។

ក៖ បាទ!មីងអើមីងខ្ញុំសុំសួរមួយដូចជាអើនៅពេលដែរយើងដាច់ប៉ុលពតចឹងបងប្អូនរបស់យើងនៅបែកគា្ន ដល់ពេលចឹងសូម្បីតែទូរស័ព្ទក៏អត់មានដែរ ចឹងយើងធ្វើម៉េចបានអាចជួបគា្នវិញបាន ឪពុកម្ដាយអីហាសមីង?

ខ៖ អត់ទាល់តែចង់ទៅដូចម៉ែនៅកន្លែងណាទៅកន្លែងហ្នឹងម៉ង។

ក៖ ចឹងហោសមីងណោះ?

ខ៖ អត់មានទូរស័ព្ទទេ។

ក៖ អូ៎ចឹង........!

ខ៖ យើងទៅម៉ងទៅឃើញហ្នឹងគ្រាប់ភ្នែកម៉ងបាននេះ។

ក៖ អូ៎ប៉ុន្តែ........?

ខ៖ បើថា........!

ក៖ ប៉ុន្តែពេលណុងចំណាយរយះពេលប៉ុន្មានបានយើងអាចរកម៉ែពុកបងប្អូនយើងឃើញវិញ ចឹងហាសមីង?

ខ៖ វែងឆ្ងាយណាស់កូនវាល់ខែវាល់ឆ្នាំ។

ក៖ ទំរាំរកឃើញគ្នា?

ខ៖ ចា៎........!

ក៖ ប៉ុន្តែយើងដើររកគា្នឪពុកម្ដាយដើររកកូនកូនដើររកឪពុកម្ដាយដែរ?

ខ៖ ចា៎ហេ៎!អោយមើលងាយៗទេតែដើរតែមិនស្រួលគេយកទៅវៃចោលបាត់។

ក៖ អូ៎.......!

ខ៖ លោកគ្រូ.......។

ក៖ ប៉ុន្តែដាច់ប៉ុលពតហើយមីងពេលដាច់ហាស?

ខ៖ ពេលដាច់អាប៉ុលពតបាត់ហើយ។

ក៖ បាទ.......!

ខ៖ អត់ទេយើងដឹងអើម៉ែយើងនៅភូមិណាអីឃុំណាអចឹងទៅ?

ក៖ យើងដើរទៅរកម៉ង?

ខ៖ ចា៎........!

ក៖ អូ៎!ឡូយមីង ចុះមីងគិតថាអើមីងឆ្លងកាត់ការលំបាកមួយហ្នឹងដោយរបៀបម៉ចដែរមីង?

ខ៖ អើកូនអើយពិបាកហ្នឹងអាហ្នឹងរកលេខដាក់អត់បានម៉ងទេ។

ក៖ អូ៎!បាទមីងបាទ ចុះមីងគិតថាអើពេលណាដែរមីងគិតថាសប្បាយជាងគេនៅក្នុងឆាកជីវិតរបស់មីង ដែរមីង?

ខ៖ គឺសម័យឥឡូវលោកគ្រូ សម័យឥឡូវសប្បាយ។

ក៖ ចឹងសម័យឥឡូវហ្នឹងសប្បាយ?

ខ៖ អត់ខ្វល់ពីរឿងអីមួយយើងមិនចេះទេនេះ។

ក៖ ចឹងសម័យឥឡូវ........?

ខ៖ យើងចា៎........!

ក៖ យើងសប្បាយហាសមីង?

ខ៖ យើងមានលុយទៅណាក៏បានយើងចង់ដើរទៅណាមួយយប់ក៏ដោយពីរយប់ក៏ដោយ ក៏អត់បញ្ហា។

ក៖ អូ៎បាទមីងបាទចុះមីងគិតថាកាលពីក្មេងមីងធ្លាប់មានក្ដីស្រម៉ៃថាពេលមីងធំឡើង មីងធ្លាប់ចង់ធ្វើអីគេទេ?

ខ​៖ អត់ផងលោកគ្រូ។

ក៖ អត់ធ្លាប់គិតថាចង់ធ្វើអីទេណេះមីង?

ខ៖ អត់ផងខ្ញុំ.......!

ក៖ អូ៎!អើអាសត្វស្អីគេហ្នឹងមីង?

ខ៖ អើស្អីគេញ៉េញៃម៉េស។

ក៖ ចុះមីងគិតថាបើសិនចង់អោយមីងផ្ដែផ្ដាំទៅកូនចៅជំនាន់ក្រោយៗ តើមីងចង់ផ្ដែផ្ដាំអីទៅពួកគាត់ដែរមីង?

ខ៖ អើ.......អារឿងផ្ដែផ្ដាំនោះវាចេះតែមានពាក្យហើយប៉ុន្តែមិនដឹង.......។

ក៖ ផ្ដែផ្ដាំអីគេទេអត់ដឹងថាគួរនិយាយអីគេទេ?

ខ៖ មិនដឹងគួរនិយាយអីទេអត់ចេះហោស។

ក៖ ចុះបើលក្ខណៈថាចង់អោយពួកគាត់ខំប្រឹងរៀនតស៊ូខំប្រឹងរៀន........?

ខ៖ ចា៎មានតែ........!

ក៖ ដើម្បីអោយពួកគាត់មានអនាគត់ល្អចឹងហាស?

ខ៖ ចា៎!មានតែពាក្យប៉ុណ្ណឹងទេ អោយខំប្រឹងរៀនសូត្រទៅកុំអោយ.......។

ក៖ បាទ!អោយពួកគាត់ជៀសវៀងពីអំពើមួយដែរអត់ល្អ?

ខ៖ ដែរមិនល្អចា៎មានតែចឹងទេ។

ក៖ អូ៎!ចឹងមានអីផ្សេងទៀតទេមីង?

ខ៖ អត់ទេហាស។

ក៖ អូ៎!ចឹងចុងក្រោយខ្ញុំអរគុណច្រើនមីងដើម្បីអោយខ្ញុំបានសម្ភាសពីប្រវត្តិរបស់មីងចឹងហាសមីង?

ខ៖​ ចា៎ៗ........!

ក៖ បាទ!អរគុណច្រើនមីង៕